ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
22 ก.ค. 2558

สรุปตลาดภาคเช้า
ตลาดภาคเช้าปิดปรับตัวลดลง ในทิศทางเดียวกันกับตลาดรอบบ้าน แต่ตลาดเริ่มมีแรงรีบาวด์นำโดยกลุ่มธนาคาร และวัสดุก่อสร้างที่มี SCC และ TPIPL ปรับตัวขึ้นมาแรง ปิดตลาดภาคเช้าดัชนีเปลี่ยนแปลง -2.07 จุด (-0.14%) มาอยู่ที่ 1,445.37 จุด มูลค่าการซื้อขาย 2.1 หมื่นล้านบาท
 
แนวโน้ม ภาคบ่าย
ประเมินดัชนีคาดว่าจแกว่งตัวลงไปทดสอบแนวรับ 1,440 จุด เรามองการรีบาวด์จากระดับ 1,432 จุด ขึ้นมาราว 13 จุด ในภาคเช้า เริ่มมีแรงขายทำกำไรสลับออกมาในหุ้นกลุ่มธนาคาร เราจึงมองการรีบาวด์จะยังไม่แข็งแรง โดยให้จับตาหุ้นกลุ่ม ICT (INTUCH, ADVANC, TRUE, DTAC) ซึ่งคาดว่าจะเป็นกลุ่มที่นำดัชนี ในขาขึ้นรอบใหม่ ระยะสั้นยังเน้นหมุนรอบการทำกำไรให้เร็ว
 
วิเคราะห์ทางเทคนิค
PAF ราคาปิด 3.74 บาท
แนวรับ 3.72 บาท           แนวต้าน 4.00 บาท
แนว cut loss หากใกล้จะหลุด 3.66 บาท
กราฟ PAF รายสัปดาห์ ไต่ระดับเป็นขั้นบันได โดย MACD ยกฐานแบบ bottom ขึ้น จะทำให้แนวโน้มราคาหุ้นปรับตัวขึ้นได้ตาม pattern ของการเดินหน้า zig zag นี้   แนะนำเข้าเก็งกำไร และกำหนดจุด stop ไว้อย่างมีวินัย
 
เด็กแนว
SVOA  ราคาหุ้นในรอบที่ผ่านมาปรับตัวขึ้นจริงจัง  และก็เหวี่ยงตัวแรงกว่าอดีต ถ้าให้ประเมินการผันผวนนี้มาจาก 2 เหตุผลหลักคือหุ้นบริษัทลูกได้แก่ LIT ปรับตัวขึ้นจากต้นปีราว 100% ซึ่ง SVOA ถือหุ้นยู่ 47% ในแง่ของมูลค่าย่อมเพิ่มขึ้นแน่  ทำให้ถูกนำมาเกี่ยวโยงกับราคาหุ้นที่วิ่งน้อยเกินไป และมี PBV ต่ำ โดยมี Book value สูงถึง 2.56 บาท เป็นหุ้นถูกที่ราคาปลอดภัยอย่างมาก  สำหรับล่าสุดนี้ราคาอ่อนตัวลงตามภาพรวม SET ที่ปรับฐาน จึงมองว่าเป็นจังหวะของการเก็งกำไรรอบสั้น
แนวโน้มทางเทคนิคที่อ่อนตัวลงทดสอบแนวใกล้ 1.50 บาท เป็นแนวรับในรอบก่อนที่จะขึ้นแรง ขณะที่ RSI ผงกหัวขึ้นอาจเกิด technical rebound นอกจากนี้โครงสร้างกราฟกำลังฟอร์มตัวเป็น Head&amp;Shoulder จึงเป็นไปได้ที่ราคาหุ้นจะปรับตัวสูงขึ้นได้  แนะนำเก็งกำไร